DH. A36.18381. SOLICITUDE DE TEODORO CORTEGO, E/N COMUNIDADE DE USUARIOS DE OUTEIRIÑO MONTE PEÓN VERDUCIDO PARA A CONCESIÓN DUN CAUDAL NO LUGAR DE MONTE PEÓN, OUTEIRIÑO, PARROQUIA DE VERDUCIDO. PONTEVEDRA
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 19/02/2016)

D. Raul Alejandro Carcaba Doniga, con DNI XXXXXXXXX, actuando en representación da Comunidade de Usuarios de Outeiriño Monte Peón Verducido, solicita de Augas de Galicia un caudal de 0,09 l/s procedente de tres (3) mananciais, no lugar de Monte Peón, Outeiriño, parroquia de Verducido (San Martiño), no Concello de Pontevedra e con destino a Uso doméstico. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: Aproveitamento de tres (3) mananciais para o abastecemento das vivendas que forman parte da Comunidade, situadas nos lugares de Outeiriño e A Igrexa. Os mananciais sitúanse no Monte Peón, da CMVMC de Verducido, na parc.9 do pol.295 C. Rústica. O M1 trátase dun pozo escavado en roca, de 4 m. de profundidade e 70 cm. de diámetro, provisto de tapa e saída de rebordo, e do que parte tubo de PE de 50 mm. de diámetro cara o M2, situado a uns 35 m. O M2 captado mediante arqueta de aros prefabricados de formigón con medidas interiores de 0,7 x 0,7 x 1,06 m., provista de tapa e daída de rebordo. Dende o M2 continúa a tubaxe de PE de 50 mm. cara o M3, situado a uns 30 m. O M3 captado mediante arqueta de características similares ó M2. Dende o M3 parte tubo de PE de 110 mm. cara os depósitos de acumulación, situados a uns 60 m., na parc.2 pol.295. A caseta de depósitos é de bloques de formigón con medidas 9,3 x 4,85 m. x 2,5 m., e contén 12 depósitos de larillo revestido de cemento de 1.700 de capacidade. Soamente 9 están operativos. Dende os depósitos operativos parten tubos de PE de 25 mm. cara as vivendas a abastecer, situadas nun radio de 350 m. Existe asemade no exterior un depósitoauxiliar anti-incendios de 4,2 m3 de capacidade. Realizaranse obras de mellora e acondicionamento das instalacións, consistentes na construción tanto á entrada coma a saída dos 3 mananciai, de arquetas para a instalación de válvula de peche, grifo de toma de mostras e bypass entre mananciais. Instalación de peche hermético na parte superior dos mananciais e tapas machihembradas. Instalación de cercado duns 1,5 m. de altura nun radio de 5 m. de cada manancial para a súa protección. Colocación de carteis indicadores da existencia de captacións para consumo humano. Realización de obras de substitución das tubaxes de condución, pasando a se-la tubaxe dende o M1 ó M3 a PE de 63 mm. e as de condución ás vivendas de PE de 32 mm., contando ademais estas últimas á chegada das vivendas co seu correspondende armario de contador xeral que se proveerá de contador, filtro e grifo de comporbación. Realización de obras de acondicionamento e mellora dos depósitos de acumulación, mediante a instalación en cada depósito de tapas metálicas, sistema de peche para a entrada do auga, aviliadoiro, chave de valeirado, válvulas de comporta á entrada e á saída e contador. Elevación da altura interior dos dous primeiros depósitos ata uns 1,56 m., que se usarán para a desinfección do auga. Asemade, o tubo de entrada do auga ós depósitos dotarase na entrada de válvula de comporta, contador e filtro. Faise público por un prazo de vinte (20) días, que contan dende o seguinte ó da publicación deste anuncio de Boletín Oficial da Provincia para quen se considere prexudicado/a co solicitado, poida reclamar nese mesmo prazo no Concello de Pontevedra (quen pasado o prazo remitiranos escrito facendo constar se houbo ou non alegacións) ou nesta Zona Sur de Augas de Galicia, rúa San Salvador, 2–4º en Vigo, onde poderán consulta-lo expediente. Vigo, a 12 de xaneiro do 2016.—O Xefe do Área de autorizacións e concesións, Dionisio Vasilena Akin De la Losa.